AIŠKINAMASIS RAŠTAS

Dėl pritarimo papildomam susitarimui Nr.1 prie 2023 m. lapkričio 9 d. bendradarbiavimo sutarties Nr. S-1257

1. **Parengto tarybos sprendimo projekto tikslai ir uždaviniai:**

Sprendimo projekto tikslas – pritarti, kad Molėtų rajono savivaldybė (toliau - Savivaldybė) pasirašytų papildomą susitarimą prie 2023 m. lapkričio 9 d. bendradarbiavimo sutarties Nr. S-1257 su akcine bendrove Lietuvos automobilių kelių direkcija (toliau – Kelių direkcija) dėl projekto „Valstybinės reikšmės krašto kelio Nr. 114 Molėtai–Kaltanėnai–Ignalina ruožų nuo 0,00 iki 1,32 km ir nuo 1,44 iki 2,79 km paprastasis remontas, suremontuojant taką“ įgyvendinimo.

Savivaldybė inicijavo, kad Kelių direkcija padidintų finansinį prisidėjimą į pėsčiųjų takų remontą. Kelių direkcija sutiko atlikti Projekto vertikalaus ir horizontalaus ženklinimo statybos darbus pagal Projekto paprastojo remonto apraše numatytus sprendinius, geodezinių nuotraukų, sklypų ir statinių kadastrinių matavimų bylų parengimą. Tuo tikslu Kelių direkcija parengė papildomą susitarimą prie 2023 m. lapkričio 9 d. bendradarbiavimo sutarties Nr. S-1257.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Pasirašius papildomą susitarimą prie bendradarbiavimo sutarties su Kelių direkcija, Savivaldybei mažinamas biudžeto lėšų poreikis projekto įgyvendinimui.

**4**. **Lėšų poreikis ir jų šaltiniai:**

Papildomame susitarime nurodomos papildomos veiklos, kurių įgyvendinimas bus finansuojamas Kelių direkcijos lėšomis.

**5. Kiti sprendimui priimti reikalingi pagrindimai, skaičiavimai ar paaiškinimai.**

Sprendimo priėmimui pateiktas pakankamas pagrindimas ir paaiškinimas.